Predkladacia správa

          Ministerstvo spravodlivosti Slovenskej republiky predkladá do legislatívneho procesu návrh vyhlášky Ministerstva spravodlivosti Slovenskej republiky, ktorou sa mení a dopĺňa vyhláška č. 491/2004 Z. z. o odmenách, náhradách výdavkov a náhradách za stratu času pre znalcov, tlmočníkov a prekladateľov ako iniciatívny návrh.

            Cieľom navrhovanej novely je najmä zosúladenie vyhlášky so zákonom č. 581/ 2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, ktorým bol zriadený Úrad pre dohľad nad zdravotnou starostlivosťou s vyhláškou, z toho dôvodu, že Úrad pre dohľad nad zdravotnou starostlivosťou, ktorý ako jediný má vo svojej pôsobnosti na území Slovenskej republiky nariaďovať pitvy nie je zdravotníckym zariadením, a teda mu nie je podľa súčasného znenia vyhlášky možné uhradiť hotové výdavky a výdavky za odborné pomocné práce súvisiace s pitvou priamo, napriek tomu , že znášal náklady súvisiace s pitvou.

          Návrh vyhlášky nebude mať finančný, ekonomický ani environmentálny vplyv, ani vplyv na zamestnanosť a podnikateľské prostredie.

          Návrh vyhlášky je v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.